Om to år kan iPhone foldes

Nye rygter tyder på, at Apple har iværksat egentlig udvikling af sin første “foldbare iPhone”, med en potentiel udgivelse rettet mod 2026. Det skriver Digitimes. Apple har gennem længere tid testet forskellige mulige modeller, men har nu langt sig fast på at gå videre med en såkaldt top-down folding model ligesom eksempelvis Samsung Galaxy Flip.

I lyset af Apples typiske udviklingstid på iPhones tyder det på en lancering i efteråret 2026 skriver mediet.

Det forlyder også, at Apple allerede har skrevet kontrakt med Samsung Display, SDC, om levering af skærme til enheden. Ligesom det siges, at enheden – i udfoldet tilstand – vil få omkring samme størrelse som dagens iPhones.

Mens foldbare telefoner fortsat kun er kuriositeter herhjemme, er de åbenbart svært populære i Asien. Det skulle være årsag til at Apple nu er gået videre med planerne, da Kina er et vigtigt marked for selskabet.

Rygterne om en foldbar iPhone har floreret i årevis. Allerede i 2021 “forudså” rygtesmeden Jon Trosser, at Apple var i gang med en klaptelefon.

Om to år kan iPhone foldes